Referat fra Fagutvalgsmøte, onsdag 10. september, 2008, rom 202 Niels Henrik Abels hus.
Til stede: Dan Roger, Øystein, Henrik, Leif Thomas, Olaf, Maren, Bernt, Ida og Christine.

Forfall: Maria.

Sak 1: Godkjenning av innkalling og referat

Innkalling godkjennes. Referater etterlyses – særlig referat fra Allmøtet siden det er avgjørende for vår representasjon i f eks instituttstyret, og registreringen hos SiO.

Sak 2: Orienteringssaker

Hva har skjedd siden sist?

· Allmøtet.

· HFSU-møte: ingen stilte.

· StudentForum holdes 30. september. Christine og Henrik stilte i fjor, og anbefaler deltagelse. Ida melder sin interesse. Alle oppfordres til å stille til en samling som er både lærerik og sosial.

· Kubb og fotball ble kjøpt inn til sosialt samvær under velkomstuka. Utstyret er nå plassert på pauserommet i 1 etg i NHA. 

· Ride Ranke arrangerer quiz førstkommende fredag. Olaf orienterer og oppfordrer alle til å komme. 

· Olaf har blitt spurt av administrativ leder om å sitte i valgkomiteen til ny instituttleder. Han synes det burde være åpent for alle, og at andre fagutvalg også burde spørres. Dette vil bli tatt opp ved fellesmøtet med arkeologi og konservering.

Sak 3: Faglig-sosiale midler

Dan Roger innleder. De faglig-sosiale midlene økte etter revidert nasjonalbudsjett, og vi kan nå søke midler fra HFs fellespott. Det blir spørsmål om hvordan situasjonen er angående ideen om ”akademisk jentevors” som ble lansert på våren. Man blir enig om å bruke tid, innsats og ressurser heller på et eventuelt felles arrangement med arkeologi og konservering. ”Jentevors” settes på vent på ubestemt tid. 

Møtet drøfter hva vi kan arrangere ved hjelp av de faglig-sosiale midlene. Vi blir enige om å kontakte ulike vitenskapelig ansatte for å høre om det er noe de kunne tenke seg å ta del i. Dan Roger kontakter Erling Sandmo, mens Maren og Christine kontakter Hilde Sandvik.

Olaf foreslår å arrangere byvandring, med eventuell pizza eller pub-tur som avrunding. Olaf tar ansvar for saken. 
Sak 4: Rydding av lesesal

Dan Roger orienterer. For mange har søkt. Vi må bestemme om kun 45 faste plasser skal fordeles, eller om alle 65 (ca) skal få innfridd ønskene sine. Vi stemmer, og det besluttes at alle skal få plass. Henrik foreslår at vi i høst markerer de ledige plassene i stedet for de reserverte, for å tydeligere markere at disse skal ryddes etter endt dag. Vi ønsker at reglene skal overholdes i større grad i høst enn i vår, hvor det utviklet seg en praksis hvor studenter skrev seg selv på oversikten over fordelingen. Faste plasser deles ut nå, og de ledige skal forbli ledige. 

Sak 5: Sosial aften

Vi spiser hos Henrik, etter invitasjon fra ham, 9. Oktober.

Sak 6: Møteplan

Vi møtes fremover onsdager kl 1415. Neste møte blir 1. oktober. 

Eventuelt:

Fellesmøtet med arkeologi og konservering vil foregå i Blindernveien 11, mandag 15. september. Alle som vil kan møte, og møtet vil bli ledet av instituttstyrerepresentantene. Flere melder sin interesse. På møtet skal det blant annet drøftes hvem som skal sitte i instituttstyret. Det er 2 plasser fordelt på 3 fagutvalg. Vi mener det er klart at historie må få en av plassene, siden vi er desidert størst. Bernt minner om at vi er invitert på fest til arkeologi på fredag, og oppfordrer alle til å gå dit etter Ride Rankes quiz.

